CELEX: 62016TN0435
Language: da
Date: 2016-12-22 00:00:00
Title: Sag T-435/16: Sag anlagt den 22. december 2016 — MS mod Kommissionen

6.3.2017   
            
            
               DA
            
            
               Den Europæiske Unions Tidende
            
            
               C 70/21
            
         Sag anlagt den 22. december 2016 — MS mod Kommissionen
   (Sag T-435/16)
   (2017/C 070/30)
   Processprog: fransk
   
      Parter
   
   
      Sagsøger: MS (Castries, Frankrig) (ved advokaterne L. Levi og M. Vandenbussche)
   
      Sagsøgt: Europa-Kommissionen
   
      Sagsøgerens påstande
   
   Sagsøgeren har nedlagt følgende påstande:
   Det fastslås, at sagen fremmes til realitetsbehandling og der gives sagsøgeren medhold.
   Følgelig:
   
               —
            
            
               annulleres Kommissionens afgørelse af 16. juni 2016 om afslag på at fremsende personoplysninger vedrørende sagsøgeren
            
         
               —
            
            
               tilpligtes Kommissionen at erstatte det ikke-økonomiske tab som følge af Kommissionens culpøse adfærd, der efter ret og billighed er opgjort til 20 000 EUR.
            
         
               —
            
            
               tilpligtes Europa-Kommissionen at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har til støtte for søgsmålet fremført et enkelt anbringende om tilsidesættelse af Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT 2001, L 8, s. 1), og navnlig af forordningens artikel 8, artikel 13 og artikel 20. Sagsøgeren har ligeledes gjort gældende, at der er sket tilsidesættelse af den grundlæggende ret til aktindsigt i personoplysninger og af retten til privatlivets fred, samt tilsidesættelse af princippet om ret til forsvar, af princippet om ligestilling af parterne og af retten til god forvaltning. Den anfægtede afgørelse er i øvrigt behæftet med en ulovlig og grundløs begrundelse. Alle disse ulovligheder udgør fejl, som har forvoldt sagsøgeren et faktisk og reelt tab.